ഒമാനിലെ ഫാമില് തീപ്പിടുത്തം ആളപായമില്ല മസ്കത്: ഒമാനിലെ സൗത് അല് ബാതിനയിലെ ഒരു ഫാമില് തീപിടിച്ച് സാധനങ്ങള് കത്തി നശിച്ചു. തീപിടിത്തം നിയന്ത്രണ വിധേയമാക്കിയതായി അഗ്നിശമന സേന അറിയിച്ചു. ബര്ക വിലായത്തിലായിരുന്നു അപകടം നടന്ന ഫാം. ഇവിടെ സൂക്ഷിച്ചിരുന്ന സാധനങ്ങളാണ് കത്തിനശിച്ചത്. വിവരം ലഭിച്ചയുടന് തന്നെ മസ്കത്, സൗത് അല് ബാതിന ഗവര്ണറേറ്റുകളില് നിന്നുള്ള അഗ്നിശമന സേനാ യൂണിറ്റുകള് ഉടന്തന്നെ സ്ഥലത്തെത്തി തീ അണച്ചതിനാല് കൂടുതല് നാശനഷ്ടങ്ങളുണ്ടായില്ല. എന്നാല് എന്താണ് തീപിടിത്തതിന് കാരണമെന്നത് വ്യക്തമല്ല. സംഭവത്തില് ആളപമായമൊന്നും റിപ്പോര്ട്ട് ചെയ്യപ്പെട്ടിട്ടില്ലെന്നും തീ നിയന്ത്രണ വിധേയമാക്കിയെന്നും സിവില് ഡിഫന്സ് ആന്ഡ് ആംബുലന്സ് അതോറിറ്റി പുറത്തിറക്കിയ അറിയിപ്പില് പറയുന്നു.